Eero Mantere
Eero Olavi Mantere (25. lokakuuta 1904 Helsinki – 1. elokuuta 1964) oli suomalainen varatuomari ja poliitikko, joka toimi Turun kaupunginjohtajana vuosina 1942–1951. Mantere vaikutti merkittävästi Suomen ensimmäisen täyskunnallisen kaupunginteatterin, Turun kaupunginteatterin, syntyyn. Hän toimi myös Turun teatterilautakunnan ensimmäisenä puheenjohtajana vuosina 1946–1956. Myöhemmin Mantere toimi Aravan pääjohtajana.
Sampsa Mantere
Sampsa Pellervo Mantere (11. kesäkuuta 1913 Terijoki – 20. kesäkuuta 1994 Espoo) oli osuustoiminnan parissa työskennellyt maatalous- ja metsätieteiden kandidaatti. Hän oli Pellervo-Seuran toimitusjohtaja 1950–1956 ja Osuuskassojen Keskusliiton toimitusjohtaja vuodesta 1956.